
   MUNICIPIUL BRAD	
        P R I M A R U L
   Nr. 192/12077/16.12.2024


R E F E R A T   D E   A P R O B A R E
[bookmark: _Hlk185240336]privind aprobarea Devizului general actualizat cu Notele de Renunțare și Notele de Lucrări Suplimentare conform Dispoziției de șantier nr. 1, pentru obiectivul de investiţii ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEŢUL HUNEDOARA,  OBIECT 2 – CONDUCTĂ DE
 RACORD AGENT PRIMAR”


	Prin Hotărârea Consiliului Local nr. 108/2021 s-a aprobat  Documentația tehnico - economică - faza Studiu de fezabilitate și Indicatorii tehnico - economici pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEȚUL HUNEDOARA”.
Prin Hotărârea Consiliului Local nr. 98/2024 s-a aprobat Devizul general, actualizat după finalizarea procedurilor de achiziție publică în  valoare de  5.371.641,15 lei (cu T.V.A.) din care C+M = 4.409.592,99 lei (cu T.V.A.) pentru obiectivul de investiții „CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN  MUNICIPIUL BRAD, JUDEŢUL HUNEDOARA, OBIECT 2-CONDUCTĂ DE RACORD AGENT PRIMAR".
[bookmark: _Hlk178071059]În urma verificărilor pe parcursul execuției lucrărilor, efectuate de  către comisia alcătuită din reprezentanți ai beneficiarului, constructorului, proiectantului și dirigintele de șantier,  s-a constatat necesitatea efectuării unor corecții în listele de cantități de lucrări prin adaptarea soluțiilor tehnice date în detaliile de execuție la situația reală din teren. 
După defrișarea în zona destinată  traversării conductelor de termoficare peste pârâul Luncoiu s-au identificat un colector secundar de canalizare și cămine de vizitare pe malul stâng, amonte de podul de pe strada Poienița. 
S-a constatat că respectivul  colector și căminele aferente nu pot fi relocate, ceea ce  implică necesitatea repoziționării grinzii de susținere pentru conductele de termoficare. 
Soluția propusă este înlocuirea grinzii din beton armat precomprimat (amplasată inițial paralel cu podul de pe strada Poienița) cu o grindă metalică cu zăbrele, amplasată oblic față de podul  de pe strada Poienița.
Grinda metalică cu zăbrele va  fi alcătuită din trei tronsoane cu lungimea totală de 23 m pe care se vor monta conductele preizolate  pe reazeme  mobile cu role confecționate din elemente  din oțel.
Cele două puncte fixe aeriene ale grinzii din beton armat precomprimat se vor transforma în puncte fixe subterane pentru grinda metalică cu zăbrele și  se vor monta în două blocuri de ancorare din beton armat.
Se renunță la stâlpii  prefabricați din beton armat.
Pentru porțiunea aeriană a tronsonului de racord la centrala termică se vor confecționa stâlpi metalici de susținere cu fundații de beton monolit.
[bookmark: _Hlk184817610][bookmark: _Hlk184817854]Se vor monta două cămine de golire din elemente prefabricate din beton armat în zona adiacentă traversării pârâului Luncoiu și în zona adiacentă a compensatorului de dilatare aerian de pe strada Nestor Lupei.
La compensatorul de dilatare aerian se vor monta suporți de susținere metalici în fundații din beton turnat monolit. 
De asemenea, se vor monta 4 aerisitoare la capetele superioare ale conductelor ce supra-traversează pârâul Luncoiu, precum și capetele superioare ale compensatorului de dilatare aerian de pe strada Nestor Lupei.
	Ținând cont de Notele de renunțare și Notele de lucrări suplimentare, valoarea Devizului general aprobat prin Hotărârea Consiliului Local nr. 98/2024 necesită o suplimentare de 219.705,80  lei (cu T.V.A.) la Capitolul 4 - Cheltuieli pentru investiția de bază.
[bookmark: _Hlk182231152]     Valoarea totală a Devizului general actualizat conform  Dispoziției de șantier nr. 1, devine astfel 5.593.377,86 lei (cu T.V.A.), respectiv 4.713.739,66 lei (fără T.V.A.), din care C+M = 4.629.298,80 lei (cu T.V.A.), respectiv 3.890.167,06 lei (fără T.V.A.). 
În contextul celor de mai sus am inițiat prezentul  proiect de hotărâre prin care am propus aprobarea Devizului general, actualizat cu Notele de Renunțare și Notele de Lucrări Suplimentare conform Dispoziției de șantier nr. 1, pentru obiectivul de investiţii ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEŢUL HUNEDOARA, OBIECT 2 - CONDUCTĂ DE RACORD AGENT PRIMAR” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016  privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale  art.129 alin. 2  lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

